અમદાવાદ: ઉત્તર ગુજરાત, અમદાવાદ, મોરબી અને સુરેન્દ્રનગર જિલ્લામાં વરસાદ ઓછો પડ્યો છે. કેટલાક વિસ્તારોમાં વરસાદ ખેંચાતા પાક નાશ પામ્યો છે જેના કારણે ખેડૂતોને પ્રતિ વીઘા 4,000 રૂપિયાનું નુકસાન વેઠવાનો વારો આવ્યો છે. વાવણી થઈ હતી તેમાંથી 40 ટકા વિસ્તારમાં પાકને નુકસાન થયું છે. ઉત્તર ગુજરાતમાં અત્યાર સુધી સરેરાશ 28 ટકા જ વરસાદ પડ્યો છે ત્યારે ખેડૂતોને ઊભો પાક નાશ પામવાની ભીતિ છે. ખેડૂતોએ જમીનમાં વાવણી કરવા માટે મજૂરો અને બિયારણ પાછળ પ્રતિ વીઘા 5,000 રૂપિયાનો ખર્ચ કર્યો છે.